Penglipur lara

Penglipur lara () atau juga disebut sebagai pelipur lara ialah penggiat seni menyampai­kan kisah cerita berunsur jenaka, yakni "lipur lara", kepada khalayak ramai; penyampaian ini biasanya diselitkan dengan pemainan lenggok bahasa dan kata termasuk syair, pantun, seloka dan sebagainya untuk mencantikkan penceritaan. 

Istilah ini pada asalnya bererti "penghibur (pelipur) hati orang yang dukacita (lara)".

Jenis 
Penglipur lara merupakan salah satu sastera lisan orang Melayu. Pada zaman dahulu, penglipur lara dianggap sebagai budayawan tempatan yang berperanan sebagai sumber berita, hiburan dan pendidikan. 

Di Kelantan, pekerja ini diberi gelaran "Tok Selampit" () yang bercerita dengan iringan gesekan rebab. Di Perlis, pencerita ini diberi nama "Awang Batil" () atau "Awang Belanga" () yang bercerita sambil memainkan suatu belanga atau bekas loyang disebut batil.

Rujukan

Kesusasteraan
Sastera rakyat